钦定古今图书集成/明伦汇编/官常典/第169卷 > 文献通考 > 《论晋爵》
## 钦定古今图书集成/明伦汇编/官常典/第169卷 > 文献通考 > 《论晋爵》

按：晋始封五等列侯之秩已不一。永熙初，杨骏辅政，
普进封爵，以求媚于众，议者以为优于泰始革命之
初，及诸将平吴之功。其后赵王伦既诛贾后，遂窃帝
位，在职者皆封侯，厮役亦加以爵位，金银冶铸，不给
于印，故有“白版”之侯，君子耻之。则其所滥及者，盖不
可胜道矣。